שיחה:מרכז אקדמי דן

message: מצורף תוכן פנייה שהועברה אליי בדוא"ל (את שם הפונה הסרתי כמקובל): "ראיתי שמחקת את הערך מרכז אקדמי דן שכתבתי הבוקר. אני מעוניין לציין שלא מדובר בערך פרסומי אלא בערך אינפורמטיבי לגולשים על מוסד לימודים אקדמי שקיים בישראל, וככזה הוא נכתב. הערך למוסד לימודים זה, קיים בצורה זהה לערך של אוניברסיטת תל אביב, אוניברסיטת חיפה, המכללה למנהל ועוד מוסדות אקדמיים נבחרים בישראל. הערך נכתב גם על פי בחינת הערכים של המוסדות הנ"ל. כמו כן, לא הוספתי בערך כל לינקים חיצוניים אל האתר שלי או כל דבר שיכול להוות אלמנט של שיווק כמו סלוגנים או לוגואים. לכן לא ברור לי מדוע ציינת שהערך הוא פירסומי, ואשמח אם תכוון אותי כך שהערך כן יוכל לשרת את הגולשים".
replies: text: תשובה. ערב טוב. ראשית אין סיבה לפנות בדוא"ל, קיים דף שיחה הגלוי לכל העורכים. זהו איננו עניין אישי שלי, פעלתי כמפעיל מערכת לאחר ששקלתי פנייה מאחד העורכים בדף בקשות מפעילים שגם בה צוין שמדובר בערך פרסומי.

text: שנית, הערך נמחק בעבר על ידי מפעיל נוסף שסבר שהוא פרסומי. מפעיל נוסף הציע לכם לכתוב אותו תחילה כטיוטא.

text: שלישית, אין לטעמי מקום להשוואה למוסדות הנ"ל, מפני שהם קיימים, העמידו בוגרים רבים וכאן מדובר במוסד שלא התחיל כלל לפעול. חשוב לזכור שויקיפדיה היא אנציקלופדיה, לא אתר מסחרי, לא בלוג, לא face-book ואיננו אמורים לשרת אינטרס מסחרי של גוף כזה או אחר.

text: רביעית: החזרתי לטיוטת הערך את התוכן הרלוונטי שאינו פרסומי. איננו אמורים לפרסם בערך אנציקלופדי את תכולת תכנית הלימודים וגם לא את ה-CV של המרצים. אם יכתב עליהם ערך בויקיפדיה יוספו אליו התכנים הרלוונטיים (אגב, הם בהחלט ראויים לערך ואני תקווה שעוד ייכתב). שוב, אנו לא כלי למשיכת תלמידים למוסד החדש.

text: חמישית: ולאחר כל אלו והסרת התוכן הפרסומי, תשאל שאלת חשיבות הערך. להבדיל מחשיבות פעילותו של המוסד שבוודאי קיימת ואני מאחל לו שגשוג והצלחה, נשאלת השאלה בציר הזמן הנתון, האם יש הצדקה לכתיבת ערך אנציקלופדי עליו?. ראה ויקיפדיה:הבהרת חשיבות. אישית אני בספק ואפנה לדיון זה עורכים נוספים שיוכלו להביע את דעתם. בברכה --Assayas • שיחה •   19:43, 27 ביוני 2011 (IDT)
replies: text: :אסיאס סיכם היטב את דעתי. מדובר במוסד צעיר מאוד, ולא כל מוסד אקדמי זוכה לערך. עצם בחירת שם המשתמש והתוכן הפרסומי מעידות כאלף עדים שלפנינו נסיון פרסום. קוריצה • לול התרנגולות • אהמ • המורשת העולמית. פשוט עולמית! 20:26, 27 ביוני 2011 (IDT)
replies: text: ::אין צל של ספק שבעוד שנה "מרכז אקדמי דן" יהיה ראוי לערך. האם זה אומר שהוא ראוי לערך כבר היום? אף שמדובר בצעד חריג, משום שמדובר במכללה שטרם החלה לפעול, אני סבור שראוי ליצור את הערך כבר עכשיו, בזכות המוניטין של מייסדי המכללה. הרחבתי מעט את הטיוטה, אני סבור שלתוצאה שהגעתי אליה יש מקום במרחב הערכים. דוד שי - שיחה 21:33, 27 ביוני 2011 (IDT)
replies: text: :::נראה לי קצת בעייתי להעביר את הערך למרחב הערכים, בשעה שהמכללה טרם החלה לפעול ועדיין לא הועבר בה שיעור אחד, למרות רשימת האישים המכובדים שעומדים בראשה. העובדה שהערך במצב לא טוב רק מחזקת את תחושתי, שרצוי שהערך יישאר בארגז חול לפחות עד שהמכללה תפתח את שעריה. בזמן הזה רצוי להרחיב ולשפר את הערך. Lostam - שיחה 14:24, 28 ביוני 2011 (IDT)
replies: text: ::::גם אני בדעה שיש מקום להעלות את הערך כבר עתה, מן הטעמים שציין דוד שי. בנוסף, המועצה להשכלה גבוהה העניקה למכללה היתר לפתוח לימודים במקצועות מסוימים, וידוע לי שהמועצה "מוציאה את הנשמה" למוסד חדש בטרם שהיא מעניקה לו היתר כזה. זוהי גושפנקה לאיתנות האקדמית והכלכלית שלו. יואב ר. - שיחה 12:36, 29 ביוני 2011 (IDT)
replies: text: ::::: שלום לכם. התחלתי היום לאסוף חומר ולכתוב על מרכז אקדמי דן עבור ויקיפדיה כשלפתע ראיתי את הדף הזה. לא ידעתי שמישהו כבר ניסה להעלות את הערך הזה. לדעתי יש לערך הזה מקום בויקיפדיה, שכן מרכז אקדמי דן הוא מוסד מוכר על ידי המועצה להשכלה גבוהה וקיבל ממנה כבר היתר לפתוח שתי תוכניות לימוד. אולי ניתן לחכות עד שהלימודים עצמם יתחילו, אבל אין שום סיבה שלא יהיה ערך עבור מוסד זה, כפי שיש ערכים למכללות אקדמיות אחרות בארץ. דיברתי עם מי שכתבה את הערך המקורי שהוסר מהאתר ועבר לארגז החול, והיא אמרה שהערך נחסם. כמי שכבר כתב כמה ערכים לויקיפדיה אוכל לכתוב בצורה עניינית (ולא פרסומית כמובן) אודות המרכז. השאלה מתי להעלות את הערך לאויר? כבר עכשיו או לכשיתחילו הלימודים? המרכז עצמו כבר קיים. יש בו צוות עובדים, נשיאות, מנהלה, מנהל אקדמי, מרצים וסטודנטים רשומים. לתגובותיכם אודה. --Jeloox - שיחה 18:33, 4 ביולי 2011 (IDT)
replies: text: ::::::תוכנו הנוכחי של הערך אינו פרסומי, ולכן העברתי אותו למרחב הערכים. אם מישהו מפקפק בחשיבותו, הוא מוזמן לפעול בנוהל הרגיל: תבנית "חשיבות" וכו'. דוד שי - שיחה 06:30, 5 ביולי 2011 (IDT)
replies: text: ::::::: גם אני סבור שכעת הוא אינו פירסומי. לגבי החשיבות, אינני משוכנע, אך לא עד כדי הקצאת אנרגיה לדיון חשיבות.  --Assayas • שיחה •   13:52, 6 ביולי 2011 (IDT)
thread_title:  הערות 

message: ב-5 ביולי 2011 כתבתי לעיל "תוכנו הנוכחי של הערך אינו פרסומי", אך מאז זרמו אותיות רבות בערך והוא הפך לפרסומי ביותר. בערך יש שפע אסמכתאות למידע הכלול בו, מה יכול להיות יותר טוב מזה באנציקלופדיה הדורשת אסמכתאות כבסיס לאמינות? את התשובה מספק גוגל, ואני מביא אותה כאן, באדיבותה של הפקולטה למדעי היחצ"נות. ואלה השלבים:
* איש יחסי ציבור של המוסד שולח הודעה לעיתונות
* עורכים עצלים או חסרי תקציב לוקחים את ההודעה לעיתונות, ומפרסמים אותה כידיעה מערכתית. ההודעה מתפרסמת בנוסח זהה בשלל אתרים, וגם הטעויות הלשוניות (הקלות) משותפות לכל האתרים. 
* היחצ"ן מגיע לוויקיפדיה, ומציג את המידע ששתל בעיתונות כאסמכתא למעלותיו של המוסד. ויקיפד שהתרשם לטובה מהכתבות היחצ"ניות, וסבר שהן מתבססות על תחקיר עיתונאי, כותב לפיהן את הערך. 
* כעת היחצ"ן יכול לממש את השלב הבא: מה, אתם לא מאמינים שהמוסד נוסד מתוך "הבנה עמוקה של צרכי ליבת תעשיית ההי-טק"? הנה, לא רק המוני עיתונים כותבים זאת, אפילו ויקיפדיה, המפורסמת באמינותה מהודו ועד כוש, מלאה בשבחי המוסד. 
אני מקווה שהמצוינות האקדמית של מרכז אקדמי דן תהיה טובה לא פחות מאשר המצוינות היחצ"נית שלו. 
הנחתי על הערך תבנית שכתוב, משום שחשוב להחליף אסמכתאות המיוחסות לכל מיני אתרי אינטרנט באסמכתאות המקוריות, אלה שהופצו על ידי יחצ"ני המוסד. דוד שי - שיחה 19:42, 21 במרץ 2012 (IST)
replies: text: למען הסר ספק, כל מידע שהיה פרסומי בגרסאות קודמות נעשה בתום לב בלבד ולא מתוך כוונה להשתמש בוויקיפדיה לצורך פרסום המוסד. כללי ויקיפדיה מוכרים לי וזו לא הפעם הראשונה שאני כותב ערך לויקיפדיה בכוונה טובה על מנת להעשיר אותה. לא אוסיף מידע פרסומי שוב. דבר זה נעשה מתוך התלהבות ותום לב, לא מתוך כוונות זדוניות אלה או אחרות כפי שהוצג. אנא הניחו לאלה שמכירים את המוסד לעדכן את הערך כראוי. אין צורך בהודעה שהערך זקוק לשכתוב. אעשה זאת (בהתאם לנוהלי האתר כמובן) לכשאתפנה לכך. אנא הסירו הודעה זו. תודה.  --Jeloox - שיחה 09:32, 22 במרץ 2012 (IST)

text: אם אינני טועה בויקיפדיה אין מקום להכפשות בין עורכים. מאוד מצער לראות אותם כאן. --Jeloox - שיחה 09:42, 22 במרץ 2012 (IST)
replies: text: :אכן, אני חייב התנצלות ליחצ"ן, שעשה עבודה מצוינת, והביא את דבר המוסד לעיתונים. אני מקבל את דבריך שפעלת בתום לב, ולא אייחס לך כל כוונות זדון. אוסיף שידיעות מסוג זה, שמקורן ביחצ"ן, יש לקרוא בביקורתיות, ולא להביאן לערך כמידע אובייקטיבי. כעת ראיתי את דף השיחה שלך, והתברר לי שגם גילגמש שם לב לאופיו הפרסומי הבולט של הערך.

text: :התבנית "שכתוב" תוסר כאשר הערך יהיה פחות פרסומי, ודברים יובאו בשם אומרם (כלומר בשם המרכז ולא בשם העיתונים שפרסמו את דברי המרכז כחומר מערכתי). דוד שי - שיחה 15:36, 22 במרץ 2012 (IST)
replies: text: ::לקחתי לתשומת ליבי את כל ההערות לגבי תוכן פרסומי. לפי דברי גילגמש ניתן להחזיר את הגרסה הקודמת ללא התכנים הפרסומיים. האם זה מקובל? למעשה ביטול הגרסה מיום ג' מחק לא רק את התכנים הפרסומיים, אלא גם תכנים מעודכנים אוביקטיביים. גם נמחקו הקואורדינטות שהוספתי. זה בוודאי לא פרסומי. כמה משפטים, לפי גילגמש, היו צריכים רק שינוי במלל כדי להסיר מהם את האופי הפרסומי, אך גם הם נמחקו טוטלית, מה שהביא את הערך כעת למצב שבו הוא זקוק לשכתוב. אגב, חלק מהקישורים שהוסרו הובילו לכתבות על המוסד, שבין היתר מפרסמות אותו. האם כל כתבה עם אופי פרסומי זה או אחר אוטומטית פסולה לשמש כקישור בוויקפדיה? ועוד שאלה: האם ציון ייחודיות של מוסד גם פסולה? הרי מוסד זה הוקם ביוזמה של אנשי תעשייה ובשיתוף מלא איתם שנשמך באופן שוטף. לשם כך ישנה ועדה מייעצת במוסד המורכבת מנציגים של החברות המשותפות. זהו ייחוד שלא קיים במוסדות אקדמיים אחרים. אם ידוע לכם אחרת נא העירו. והאם ההתנצלות לעיל היא עבור היחצ"ן של המוסד שלא היה מעורב בכתיבת הערך או עבור כותב הערך? --Jeloox - שיחה 19:09, 22 במרץ 2012 (IST)

text: ::ההתנצלות היא ליחצ"ן, שחשדתי בו בעריכה פרסומית בוויקיפדיה (ככה זה כשמסיקים מסקנות לפי תוכן הערך בלי לבדוק בגרסאות קודמות), ולך, שבעקיפין ייחסתי לך עריכה יחצ"נית, בזמן שאתה פעלת בתום לב.

text: ::כאשר הודעה לעיתונות מתפרסמת בנוסח זהה בחמישה אתרים או יותר, עדיף ליחס אותה למקור, ולא לאחד מהאתרים. כך ידע הקורא לתת לה את המשקל הראוי.

text: ::לא אתן ציון לכל משפט. אני מקווה שגילגמש ואני הבהרנו את האופי הנדרש בערך אנציקלופדי. אם יש מידע שראוי להופיע בערך, אתה מוזמן להוסיפו, ואם יראה פרסומי בעיני, אנמק זאת. דוד שי - שיחה 19:51, 22 במרץ 2012 (IST)
thread_title:  הפקולטה למדעי היחצ"נות 

message: אנשי הסגל הבכיר במרכז אקדמי דן לא פרשו לגמלאות מהמוסדות בו הם פעלו ועדיין פועלים ופעילים ביותר. מידע זה שגוי.--Jeloox - שיחה 21:10, 22 במרץ 2012 (IST)
replies: text: האמנם? ניב אחיטוב לא פרש לגמלאות מאוניברסיטת תל אביב?  כתריאל בארי לא פרש לגמלאות מהאוניברסיטה העברית?  האמנם אמנון כספי מתפקד כדקאן במרכז האקדמי דן במקביל לפעילות מלאה בבר אילן? אולי בכל זאת פרש לגמלאות?  דוד שי - שיחה 21:17, 22 במרץ 2012 (IST)
replies: text: ::הם עדיין פעילים באוניברסיטאות להם הם שייכים. לפחות חלקם ולפחות במשרה חלקית.
replies: text: ::פרופ' אמנון כספי הוא גם דקאן הסטודנטים וגם דקאן התוכנית למנהל עסקים.

text: ::עדיין אין במוסד בתי ספר, אלא תוכניות לימוד - מדעי המחשב, מערכות מידע ניהוליות ומנהל עסקים.

text: ::שם המוסד ללא ה' הידיעה --Jeloox - שיחה 21:28, 22 במרץ 2012 (IST)
replies: text: :::המושג פרופסור אמריטוס מלמד שאכן, ניתן להמשיך ולהיות פעיל במוסד אקדמי גם לאחר הפרישה לגמלאות. אין זה משנה את העובדה שהאיש פרש לגמלאות.

text: :::תיקנתי את הגדרות התפקיד.

text: :::אם יש ה"א הידיעה מיותרת, אתה מוזמן להסירה.

text: :::רק כדי להשביע את סקרנותי: האם יש לך זיקה למוסד זה? דוד שי - שיחה 21:58, 22 במרץ 2012 (IST)
replies: text: ::::יש זיקה, אך לא ליחצנות. חשבתי שזה ברור. מכיוון שאתה כבר עורך את הערך אולי אשלח לך את הטקסט שטרחתי לכתוב ותוסיף אותו אתה? יש בו מידע מעודכן. --Jeloox - שיחה 22:30, 22 במרץ 2012 (IST)
replies: text: :::::לא אגזול ממך את הכבוד והקרדיט, וכבר השקעתי בערך זה די והותר. לאחר שהבנת את רוח הדברים, אני מניח שתדע מה ראוי להופיע בערך ומה אינו ראוי. דוד שי - שיחה 22:32, 22 במרץ 2012 (IST)
replies: text: ::::::העניין הוא שבן אדם משקיע שעות (הציטוטים דורשים הרבה עבודה בין היתר) ואז בא מישהו אחר ומוחק את הכול בלחיצת כפתור אחת. ואז כבר יוצא החשק לתרום לוויקיפדיה. אני אחזור לעדכון הערך בשבועות הקרובים --Jeloox - שיחה 22:36, 22 במרץ 2012 (IST)
replies: text: :::::::כדי למנוע טרחה מיותרת אציין שהסעיפים "נטוורקינג" "הוועדה המייעצת" ו"אירועים מיוחדים" שנמחקו, אכן מיותרים. אין צורך לנפח את הערך בפרטים שוליים, רק כדי ליצור נפח. מדובר במוסד חדש, והערך במצבו הנוכחי מתאר אותו בצורה סבירה. למעשה הערך שלפנינו מקיף ומפורט יותר מאשר ערכים של מכללות גדולות וותיקות. דוד שי - שיחה 12:07, 24 במרץ 2012 (IST)
replies: text: ::::::::הוספתי עדכון המציין כי המוסד הוקם כיוזמה של התעשייה הטכנולוגית עקב ההאטה בבוגרים בתחומי הטכנולוגיה בארץ בשנים האחרונות (הוספתי מראי מקום). זו הסיבה המרכזית שהמוסד בעצם קיים היום - דבר שחשוב לציין ב"אודות". --Jeloox - שיחה 17:44, 26 במרץ 2012 (IST)

text: ::::::::הוספתי עוד משפט שגם הוא מביע קונצפט עקרוני וחשוב שבגללו ולמענו המוסד קיים: "כמו כן לומדים במרכז גם אנשי מקצוע בתחומי טכנולוגיית המידע וההייטק על מנת להתקדם מבחינה מקצועית בארגונים בהם הם כבר עובדים." מראה המקום באותה פסקה מקשר למאמר המציין עובדה זו. --Jeloox - שיחה 18:48, 26 במרץ 2012 (IST)
replies: text: :::::::::מקריאת הערך עוד ייווצר הרושם שבמרכז האקדמי דן נבראה מערכת ההשכלה הגבוהה בישראל. האם רק במרכז האקדמי דן לומדים "אנשי מקצוע בתחומי טכנולוגיית המידע וההייטק על מנת להתקדם מבחינה מקצועית בארגונים בהם הם כבר עובדים"? זה מאפיין של כל מכללה ואוניברסיטה: חלק מהתלמידים באים כדי לרכוש מקצוע, וחלק הם בעלי מקצוע שבאים לבסס את מעמדם המקצועי.

text: :::::::::ההאטה במספר הבוגרים אינה נובעת ממחסור במוסדות לימוד (יש מוסדות רבים המלמדים את הנושאים שבמרכז אקדמי דן), אלא ממחסור בתלמידים, שהעדיפו תחומי לימוד אחרים. לא ברור איך הקמת מוסד נוסף תשנה מצב זה, בפרט כאשר שכר הלימוד בו כפול (בערך) משכר הלימוד באוניברסיטאות ובחלק מהמכללות. דוד שי - שיחה 20:53, 26 במרץ 2012 (IST)
replies: text: ::::::::::ממש לא רק במרכז אקדמי דן, אבל במרכז מתקיים תהליך אקדמיציה של אנשי מקצוע, לא רק סטודנטים צעירים. בארגוני הייטק אנשי מקצוע ללא תואר אקדמי נתקלים בתקרת זכוכית ובעצם אין לארגון שלהם יותר צורך בהם. תהליך האקדמיציה מאפשר להם להשתדרג מקצועית בתוך הארגון. אחת המטרות של המרכז היא לעזור להם בכך ע"י השגת תואר אקדמי. המטרה השנייה היא להאץ את קצב הבוגרים בתחומים טכנולוגיים אלה. לא הבנתי מה פסול במידע הזה. זה מידע חשוב, שלא סותר את העובדה שהוא מתקיים גם במוסדות אחרים. דרך אגב, יש מלגות, ויש סטודנטים, הרבה מהם כבר עובדים שנים בתעשייה. --Jeloox - שיחה 21:12, 26 במרץ 2012 (IST)

text: ::::::::::ראיתי שמחקת את המשפט. בכך עלול להיווצר הרושם שבמרכז אין תהליך אקדמיציה. אחת המטרות המובהקות של המרכז, אולי אפילו מטרתו העיקרית בשלב זה. הסטודנטים שכבר עובדים בתעשייה חשובים לא פחות, אם לא יותר, מסטודנטים חדשים לגמרי. אני ממליץ לך לקרוא יותר על המרכז בעיתונות. --Jeloox - שיחה 21:17, 26 במרץ 2012 (IST)
replies: text: :::::::::::כל מה שכתוב בעיתונות על המרכז זה מידע שהגיע מיחצ"ניו, וכולו ציפורים על העץ. במה המוסד הזה תורם לאקדמיזציה של עובדים יותר מאשר מוסדות אחרים? בעוד חמש שנים אפשר יהיה להציג ניצני סטטיסטיקה על המוסד, ולברר האם תרם לאקדמיזציה יותר מאשר בר-אילן או פחות. אקדמיזציה של חיילי ממר"ם, כולם בעלי מקצוע, התחילה באוניברסיטת תל אביב ובאוניברסיטת בר אילן לפני 40 שנה, כך שהיחצ"נים יכולים להמשיך למכור את מרכולתם, אבל יש מוסדות עם קבלות, ויש תינוק שזה עתה נולד ומנסה להוכיח שהוא המציא את הגלגל. דוד שי - שיחה 22:09, 26 במרץ 2012 (IST)
thread_title:  הסגל הבכיר 

message: אולי אין צורך ב"נטוורקינג" "הוועדה המייעצת" ו"אירועים מיוחדים", אבל הקשר בין האקדמיה לתעשייה במרכז הוא מהותי ביותר. מאז שעלה הרעיון הראשוני בהקמת מרכז זה לפני כשש שנים על ידי בכירים בתעשייה שחברו יחד לאנשי אקדמיה, דרך כל שלבי ההקמה, וכיום בפעילות השוטפת, תמיד קיים הקשר בין הפעילות האקדמית במרכז לבין הצרכים של התעשייה. לדעתי כדאי להקדיש לקשר הזה לפחות פסקה. ובכל זאת זה דבר יחודי שאפילו מסקרן אנשי תעשייה בחו"ל שמעוניינים ליישם דבר דומה אצלם. בנוסף המילה "תעשייה" מופיעה לבד ללא המילה "טכנולוגית" לאחר עדכונים של הערך שלא נעשו על ידי, והרי שמדובר בתעשייה הטכנולוגית בארץ (בעיקר הייטק ו IT), ולא בתעשייה אחרת כדוגמת תעשיית הטקסטיל או המזון. --Jeloox - שיחה 19:08, 26 במרץ 2012 (IST)
replies: text: צריך לזכור שזה מוסד חדש, שעדיין אין לו קבלות, ולכן כדאי לבדוק היטב תדמית שמיוצרת על ידי יחצ"נים, קודם שמציגים אותה כעובדה אנציקלופדית. התיאור "היי-טק" עוזר לשווק את המוסד, אבל הבה נבחן מה יש לנו:

text: * מסלול מנהל עסקים מכשיר עובדים לכל ארגון - תעשייה (טקסטיל, מזון, אלקטרוניקה - הכל), שירותים, מגזר ציבורי, ממש לא רק לתעשייה טכנולוגית.

text: * מערכות מידע ניהוליות מכשיר עובדים לבנקים, לחברות ביטוח, למגזר הציבורי. רק מעטים מבוגרי מסלול זה יגיעו לתעשייה.

text: * מדעי המחשב - סביר שחלק מבוגרי מסלול זה יגיע לחברות היי-טק, לא יותר מאשר בוגרי אוניברסיטאות ומכללות אחרות. דוד שי - שיחה 20:45, 26 במרץ 2012 (IST)
replies: text: : א. המסלול של מנהל העסקים מכוון לניהול בחברות ההייטק ומכוון להמתמקד ביזמות ובניהול משאבי אנוש בחברות הייטק. כדאי לקרוא על היחודיות של המסלול באתר של המוסד.

text: : ב. מערכות מידע ניהוליות זהו תחום בטכנולוגיית המידע (IT) ומיועד לכל ארגון שיש בו מחלקות IT כולל למשל ארגון בתעשיית המזון כמו תנובה, אבל במחלקת ה IT של ארגון זה.

text: : ג. במדעי המחשב אתה צודק - אין פה התעלות על האוניברסיטאות.

text: : מדוע המילה הייטק משווקת את המוסד? יש דרך אחרת לציין שהמוסד מתמקד דווקא בחברות הייטק ו IT? זוהי מטרתו ותכליתו של המוסד בעצם. --Jeloox - שיחה 21:00, 26 במרץ 2012 (IST)
replies: text: ::היי טק היא פעילות אטרקטיבית, שכר גבוה, אקזיטים אדירים, סושי, כנסים בחו"ל  לכן איש שיווק ידגיש היי טק (אך לא יזכיר עבודה של 20 שעות ביממה). בעוד חמש שנים נתחיל לדעת כמה מבוגרי המוסד הגיעו להיי טק. דוד שי - שיחה 22:03, 26 במרץ 2012 (IST)
לא לציין את הקשר בין אקדמיה לתעשייה במוסד הזה בעצם לא מציג את הדברים כפי שהם בשטח. גם אם יחצנים למיניהם כתבו אודות המוסד בעתונות עדיין קשר הדוק זה בין האקדמיה לתעשייה הוא עובדה בסיסית בקשר למוסד, תכליתו וחזונו. אני גם לא רואה בציון עובדה זו פרסומת או התעלות כלשהי. אתה רואה בזה משהו יחצני? 
ועדיין, כשמדברים על התעשייה הכוונה היא לתעשייה טכנולוגית, ולא אחרת. השימוש במילה "תעשייה" בלבד עלול להטעות או לא להציג את המידע הנכון אודות המוסד. המוסד שוכן באזור תעשייה טכנולוגי, לא באזור תעשייה. קיים קשר בין המוסד לחברות בתעשייה הטכנולוגית, לא בתעשייה.  האם גם פה אתה רואה משהו יחצני? מדוע הביטוי "תעשייה טכנולוגית" הוא יחצני? אפשר לוותר על המילה הייטק אם היא בעייתית. --Jeloox - שיחה 12:39, 27 במרץ 2012 (IST)

text: ראה את רשימת החברות שבאתר המרכז: יש בהן קופת חולים, בנק, חברת אשראי, האם כל אלה הן תעשייה? האם הן תעשייה טכנולוגית? טוב עשה המוסד שיצר קשר עם מעסיקים בכל ענפי המשק, אין צורך לכווץ הישג זה, ולהציג כאילו הקשר הוא רק עם תעשייה טכנולוגית.

text: המוסד שוכן באזור תעשייה, שבו יש חברות הייטק, אך גם אחרות, כגון ניו פארם ופורשה (העוסקות במסחר) ושטראוס, שהיא תעשיית מזון (תעשייה מכובדת מאוד, אבל לא "טכנולוגית", עד כמה שאני מבין למה רומז מושג זה). דוד שי - שיחה 20:41, 27 במרץ 2012 (IST)
replies: text: :מקובל עליי. בעיקרון בוגרי מערכות המידע מיועדים לעבוד במחלקות ה IT של כל ארגון שהוא (ראה סעיף ב. למעלה), בעוד שבוגרי מנהל עסקים יוכלו לעבוד בכל ענפי המשק, גם אם הדגש של הלימודים במסלול זה הוא על ניהול בחברות טכנולוגיות. אז אין בעייה עקרונית. תמונות אפשר להעלות? --Jeloox - שיחה 16:03, 28 במרץ 2012 (IST)
replies: text: ::בוודאי תוכל להעלות (רצוי לוויקישיתוף) תמונות שזכויות היוצרים עליהן בידך. דוד שי - שיחה 19:57, 28 במרץ 2012 (IST)
thread_title:  שיתוף פעולה אקדמיה-תעשייה. 

message: מוזר השימוש שעושה המוסד בתואר "דקאן". תואר זה משמש באוניברסיטאות למי שעומד בראש פקולטה, ואילו כאן הוא משמש מי שלכל היותר ראוי לכנותו ראש חוג. יש לי רושם שגם כאן ידם של אנשי השיווק הייתה על העליונה. דוד שי - שיחה 22:19, 26 במרץ 2012 (IST)
replies: text: לא אני זה שבחר במונח הזה. אני רק כותב ערך על המוסד. --Jeloox - שיחה 12:25, 27 במרץ 2012 (IST)

text: ולא אני זה שהוסיף את הקטגוריה אודות הסגל. --Jeloox - שיחה 12:54, 27 במרץ 2012 (IST)
thread_title:  דקאן 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.themarker.com/hitech/1.1006137
** In מרכז אקדמי דן on 2013-05-05 07:18:07, 404 Not Found
** In מרכז אקדמי דן on 2013-05-15 14:36:32, 404 Not Found
--Matanyabot - שיחה 17:36, 15 במאי 2013 (IDT)
thread_title:  קישור שבור 

message: בהתחשב במצבו הנוכחי של המוסד  (נסגר ומתמזג עם המרכז ללימודים אקדמיים), מסתבר שהוויקיפדים שלא התרגשו מהשמות של חברי הסגל ותהו על חשיבות הערך צדקו בסופו של דבר. זה לא אומר שלא היה מגיע למוסד ערך, אבל על מוסדות עתידיים צריך לכתוב בצורה אחרת מאשר על מוסדות קיימים. אביהו • שיחה 07:12, 20 במאי 2013 (IDT)
thread_title:  כבוד 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.thecom.co.il/article.php?id=14644
** In מרכז אקדמי דן on 2013-05-15 14:36:35, 404 Not Found
** In מרכז אקדמי דן on 2013-05-17 13:58:39, 404 Not Found
** In מרכז אקדמי דן on 2013-05-20 12:02:17, 404 Not Found
** In מרכז אקדמי דן on 2013-06-07 12:21:02, 404 Not Found
** In מרכז אקדמי דן on 2013-06-14 17:08:15, 404 Not Found
** In מרכז אקדמי דן on 2013-06-17 11:14:03, 404 Not Found
--Matanyabot - שיחה 14:14, 17 ביוני 2013 (IDT)
thread_title:  קישור שבור 2 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.dan.ac.il/dan-works/companies
** In מרכז אקדמי דן on 2013-06-21 06:56:29, 400 Bad Request
** In מרכז אקדמי דן on 2013-06-24 00:15:41, 400 Bad Request
** In מרכז אקדמי דן on 2013-07-08 14:44:25, 400 Bad Request
--Matanyabot - שיחה 17:44, 8 ביולי 2013 (IDT)
thread_title:  קישור שבור 3